62017TO0669_INF
Uznesenie Všeobecného súdu (ôsma komora) z 22. januára 2025 – Hernando Avendaño a i./SRB
(vec T‑669/17)
„Žaloba o neplatnosť a o náhradu škody – Hospodárska a menová politika – Jednotný mechanizmus riešenia krízových situácií úverových inštitúcií a určitých investičných spoločností – Program riešenia krízovej situácie banky Banco Popular Español – Akt, ktorý nie je možné napadnúť žalobou – Zjavná neprípustnosť“
1.
Žaloba o neplatnosť – Akty, ktoré možno napadnúť žalobou – Pojem – Akty so záväznými právnymi účinkami – Prípravné akty – Rozhodnutie o prijatí programu riešenia Jednotnou radou pre riešenie krízových situácií (SRB) – Nadobudnutie účinnosti – Neexistencia záväzných právnych účinkov – Vylúčenie
(Článok 263 ZFEÚ; nariadenie Európskeho parlamentu a Rady č. 806/2014, článok 18 ods. 1 až 8 a článok 30 ods. 1 a 2)
(pozri body 13, 14)
2.
Žaloba o náhradu škody – Návrh na náhradu škody spojený s návrhom na zrušenie – Zamietnutie návrhu na zrušenie spôsobujúce zamietnutie návrhu na náhradu škody
(Články 263 a 340 ZFEÚ)
(pozri bod 17)
Výrok
1.
Žaloba sa zamieta.
2.
Konanie o návrhoch na vstup vedľajšieho účastníka do konania, ktoré podali Španielske kráľovstvo, Európska komisia, Banco Santander, SA a Banco Popular Español, SA, sa zastavuje.
3.
María Hernando Avendaño, Ignacio Ruiz‑Rivas Hernando, Juan Ruiz‑Rivas Cuesta a Lucía Ruiz‑Rivas Cuesta znášajú svoje vlastné trovy konania a sú povinní nahradiť trovy konania, ktoré vznikli Jednotnej rade pre riešenie krízových situácií (SRB).
4.
Španielske kráľovstvo a Komisia znášajú svoje vlastné trovy konania spojené s návrhmi na vstup vedľajšieho účastníka do konania.
5.
Banco Santander znáša svoje vlastné trovy konania a je povinná nahradiť trovy konania, ktoré vznikli banke Banco Popular Español v súvislosti s návrhmi na vstup vedľajšieho účastníka do konania.